Document ID: 31993R1383

ΚΑΝΟΝΙΣΜΟΣ (ΕΟΚ) αριθ. 1383/93 ΤΗΣ ΕΠΙΤΡΟΠΗΣ της 4ης Ιουνίου 1993 για την τροποποίηση του κανονισμού (ΕΟΚ) αριθ. 1226/92 όσον αφορά την ανακοίνωση από τα κράτη μέλη στην Επιτροπή των στοιχείων σχετικά με τις εισαγωγές ορισμένων μεταποιημένων προϊόντων με βάση τα οπωροκηπευτικά
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 426/86 του Συμβουλίου της 24ης Φεβρουαρίου 1986 για την κοινή οργάνωση αγοράς στον τομέα των μεταποιημένων οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 1569/92 (2), και ιδίως το άρθρο 20,
τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 σχετικά με την κοινή οργάνωση αγοράς στον τομέα των οπωροκηπευτικών (3), όπως τροποποιήθηκε τελευταία από τον κανονισμό (ΕΟΚ) αριθ. 638/93 (4), και ιδίως το άρθρο 38 παράγραφος 1,
Εκτιμώντας:
ότι, στον κανονισμό (ΕΟΚ) αριθ. 1226/92 της Επιτροπής (5), όπως τροποποιήθηκε από τον κανονισμό (ΕΟΚ) αριθ. 1824/92 (6), έχουν καθορισθεί, στο άρθρο 1, τα προϊόντα για τις εισαγωγές των οποίων πρέπει να γίνεται ανακοίνωση καθώς και οι σχετικές χώρες καταγωγής- ότι επί του παρόντος πρέπει να επεκταθεί ο κατάλογος των προϊόντων αυτών καθώς και οι χώρες καταγωγής για να ληφθούν υπόψη αφενός μεν τα νέα ευαίσθητα προϊόντα και αφετέρου οι νέες προσωρινές συμφωνίες συνδέσεως που αφορούν τη Ρουμανία και τη Βουλγαρία-
ότι, στον ίδιο αυτό κανονισμό, έχουν επίσης καθοριστεί οι ημερομηνίες κατά τις οποίες πραγματοποιείται η ανακοίνωση των στοιχείων σχετικά με τις εισαγωγές- ότι οι ημερομηνίες αυτές είναι ανεπαρκείς για τους πρώτους μήνες της περιόδου εμπορίας που αντιπροσωπεύουν την περίοδο αιχμής των εισαγωγών- ότι πρέπει, συνεπώς, να αντικατασταθούν για την εν λόγω περίοδο από τις κατάλληλες ημερομηνίες-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οπωροκηπευτικών και Μεταποιημένων Προϊόντων με βάση τα Οπωροκηπευτικά,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 1226/92 τροποποιείται ως εξής:
1. στο άρθρο 1 παράγραφος 2, προστίθεται το ακόλουθο νέο εδάφιο:
"Εντούτοις, για τους μήνες Ιούνιο, Ιούλιο και Αύγουστο η 25η και η 10η εκάστου μηνός αντικαθίσταται από την 20ή και την 5η εκάστου μηνός."-
2. το παράρτημα αντικαθίσταται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την επομένη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 4 Ιουνίου 1993.

Labels: 13
3
17
18